Andrea Gram

Grete Ingeborg Johanne Andrea Gram også omtalt som Andrea Kleen (født 20. mars 1853, død 10. mai 1927) var en norsk maler. Hun var født på Norderhov som datter av generalmajor Johan Georg Boll Gram (1809–73) og Fredrikke Stabell.

Gram mottok undervisning ved Knud Bergsliens malerskole i Christiania, hvor det var et stort kull av kvinnelige elever. Hun studerte deretter hos Eilif Peterssen både i Norge og under et studieopphold i München. Hun var også på studiereise i Italia. Etter at Eilif Peterssen giftet seg med søsteren Inger Birgitte Nicoline malte de mye sammen. Hun malte særlig portretter. 

Andrea Gram giftet seg med den svenske legen og forfatteren Emil Kleen i 1881 og flyttet til Stockholm. Hun malte lite etter at hun ble gift.

Galleri

Referanser

Kilder 
 Norsk kunstnerleksikon, b. 2 : H-M, side 535-536, omtalt som Andrea Kleen, digital utgave
 Anne Wichstrøm: Kvinneliv, kunstnerliv : kvinnelige malere i Norge før 1900, Gyldendal, 1997, ISBN 8205193622, bl.a. side 206-207, digital utgave

Norske malere
Personer fra Ringerike kommune
Kvinnelige malere
Fødsler i 1853
Dødsfall i 1927